ΑΚΑΠΟΥΛΚΟ
Μπράβο.
Παλόμα.
- Απίστευτο που έφερες... - Τον άντρα μου;
Εκείνος ο λόγος, Μάξιμο...
Ήταν καταπληκτικός! Μου έδωσε ζωή!
Ήταν το πορτρέτο ενός άντρα και μια αυτοπροσωπογραφία μαζί.
Μου θυμίζει κάτι ακουαρέλες που έκανα πέρυσι για τον Ζαπάτα.
- Φυσικά. - Κι έγιναν καταπληκτικές!
Υπέροχα. Τι ωραία. Υπέροχα.
Δεν μας φέρνεις άλλον έναν γύρο ανιέχο;
Για τον δον Πάμπλο.
- Εντάξει. - Για τον δον Πάμπλο.
Θα ήταν τιμή μου.
Ευχαριστώ.
Δεν το πιστεύω ότι ήρθες κι ότι έπεισες και τη Χούλια να έρθει.
Δεν ήταν τόσο δύσκολο.
Ήταν στην Πόλη του Μεξικού για ένα ντεφιλέ.
Νομίζω ότι βαθιά μέσα της ήθελε να έρθει.
- Ήθελε μόνο να την πείσει κάποιος. - Ευχαριστώ, κοριτσάκι μου.
Σε ρώτησε για μένα;
Ή...
Ή δεν ρώτησε κάτι, αλλά έδειξε ενδιαφέρον με τη γλώσσα του σώματος;
Καλή προσπάθεια.
Την έφερα εδώ.
Τα υπόλοιπα εξαρτώνται από σένα.
Μην είσαι έτσι.
Πάω να πιω κάτι.
Εντάξει. Η γυναίκα των ονείρων σου είναι εκεί πέρα.
Λοιπόν, θα το κάνουμε ή όχι;
Δεν είναι τόσο απλό!
Χρειάζεται στρατηγική.
Στις σημαντικές στιγμές με τη Χούλια,
έχω τη συνήθεια να λέω το λάθος πράγμα.
Χούλια!
Να σου "μιλήσορκ" λίγο;
Όχι "μιλήσορκ". Τι θα πει αυτό;
Θέλω να "μιλήσορκ". Ποιος είμαι; Ο Μορκ απ' τον Ορκ!
Δώσε μας...
Τι θες να πεις, Μάξιμο;
Συγγνώμη, είμαι αγχωμένος. Θέλω να ζητήσω συγγνώμη. Ήμουν κόπανος.
Για τον Μπέτο, για όλα. Θα με συγχωρέσεις;
Φυσικά σε συγχωρώ, Μάξιμο.
Περισσότερο ανησύχησα παρά θύμωσα που γινόσουν κάποιος που δεν αναγνώριζα.
Σου τ' ορκίζομαι, μι αμόρ, εγώ είμαι.
Μην ανησυχείς. Όλα θα ξαναγίνουν όπως πριν.
Ντούλσε!
Μόλις νικήσω την Ντούλσε.
Τι;
Δεν πάει έτσι.
Μα προσπαθεί να μου τα πάρει όλα.
Ο δον Πάμπλο θα συνταξιοδοτηθεί. Κι αν διαλέξει εκείνη;
Πρέπει να κάνω ακόμη μερικούς μικρούς συμβιβασμούς.
Μάξιμο, δεν μπορείς να είσαι καλός άνθρωπος μόνο όταν σε βολεύει.
Τι άνθρωπος θα γίνεις στα δύσκολα;
Δεν μου είναι τόσο εύκολο. Δεν καταλαβαίνεις. Είναι δουλειά.
Κι εγώ έχω επιχείρηση.
Μα μιλάμε για θέρετρο, έχει πολιτική. Εσύ έχεις ένα μαγαζάκι.
"Ένα μαγαζάκι";
Όχι. Δεν εννοούσα αυτό.
Για την ιστορία, τώρα θύμωσα.
Μαζευτείτε όλοι, παρακαλώ!
Έτσι μπράβο, αγάπες μου. Πλησιάστε.
Σας ευχαριστώ που ήρθατε στην έκτακτη ενημέρωση.
Όπως ξέρετε, εκδόθηκε προειδοποίηση για τροπική καταιγίδα.
Τι να την κάνεις την προειδοποίηση; Το μαλλί μου το καταλαβαίνει αμέσως.
Όλα καλά μέχρι στιγμής και περιμένουμε μόνο βροχή.
- Και κεραυνούς. - Μα οι καταιγίδες αλλάζουν αστραπιαία.
Για ασφάλεια, δεν πραγματοποιείται καμία πτήση.
Έτσι, λοιπόν, οι πελάτες μας έχουν αποκλειστεί.
Καθησυχάστε τους και θυμίστε τους ότι δεν έχουν λόγο να φοβούνται.
Εκτός απ' την οργή της πλουσιότερης 15χρονης του Μοντερέι, της Άνα Σόφι.
Ο πατέρας της είναι χήρος κι εκείνη είναι μοναχοπαίδι,
οπότε ρίχνει όλο το βάρος και το χρήμα του στην κινσανιέρα της.
Πρέπει να είναι τέλεια,
που σημαίνει ότι πρέπει να τα μεταφέρουμε όλα μέσα και γρήγορα.
Ας σηκώσουμε τα μανίκια, λοιπόν, να μετακινήσουμε δελφίνια!
Όσο κι αν ήθελα να τα βρω με τη Χούλια,
δεν μπορούσα να χάσω την ευκαιρία να ξεπεράσω την Ντούλσε.
Κυρία Ντέιβις!
Μια πολύ βοηθητική ιδέα,
αλλά αν βάλουμε κάδους απλύτων στα αμαξάκια του γκολφ,
θα τα μεταφέρουμε όλα με τη μία.
Άρα, το προσωπικό θα έχει χρόνο...
Βασικά, Νταϊάν,
παρότι πολύ θα μου άρεσε να ενώσω δυνάμεις με τον τρανό Μάξιμο,
τα πάρτι είναι ειδικές εκδηλώσεις, και ως συντονίστρια ειδικών εκδηλώσεων,
θα ήταν λιγότερο περίπλοκο για όλους αν το συντόνιζα μόνη αυτό.
Σωστό επιχείρημα.
Ναι, αλλά στον αντίλογο, όντως είναι σωστό;
Είναι, Μάξιμο.
Η Ντούλσε είναι ικανότατη να το χειριστεί.
- Εσύ ανάλαβε τους υπόλοιπους VIP μας. - Έγινε.
Εγώ πάω στον κύριο Βέρα.
Αν δυσαρεστήθηκε με τον ετήσιο προϋπολογισμό,
πού να μάθει ότι καθηλώθηκε και το ιδιωτικό του τζετ.
Ένιωθα να τα χάνω όλα.
Ο δον Πάμπλο θα πρότεινε την Ντούλσε.
Κι αν όχι, είχε την εύνοια της Νταϊάν, και ως ιδιοκτήτρια, εκείνη θα αποφάσιζε.
Μόνο που η Νταϊάν δεν ήταν η μόνη ιδιοκτήτρια.
Η Ντούλσε δεν είχε κερδίσει ακόμη τον Αλεχάντρο Βέρα.
Είχα ακόμη ελπίδες. Αρκεί να τον προλάβαινα πρώτος.
Νόμιζα ότι φοβάσαι θανάσιμα τις καταιγίδες.
Πώς και δεν είσαι κάτω απ' το γραφείο να λες τα πατερημά σου;
Παραμένει ο μεγαλύτερος φόβος μου, μαζί με κυλιόμενες σκάλες και μωρά ιγκουάνα.
Και τον ίδιο τον φόβο.
Τότε, γιατί τόση χαρά;
Επειδή ακόμη κι αν μας σκοτώσει όλους η καταιγίδα, που είναι πολύ πιθανό,
θα πεθάνω αρραβωνιασμένος.
Θα της κάνω πρόταση σήμερα.
Θα δοκιμάσεις τη ρομαντική πρόταση με βροχή και σιθρού λευκό μπλουζάκι!
Ριψοκίνδυνο.
- Αλλά μ' αρέσει. - Ναι.
Ήθελα να της το προτείνω απ' την Ντία ντε Μουέρτος.
Οπότε, παρότι τρέμω,
όταν υπάρχει τέτοια αγάπη, μπορείς να κάνεις οτιδήποτε.
Ξέρω την αίσθηση.
Καλή επιτυχία, πάπι.
Σ' αφήνω να κάνεις τη δουλειά σου, μη σ' ενοχλώ.
Ευχαριστώ!
Όλα καλά, βασιλιά!
Στάσου. Δουλειά και των δύο είναι.
Δική σου δουλειά είναι!
Αλήθεια, Χέκτορ; Χέκτορ!
Πιστέψτε με. Η αίθουσα χορού είναι πολύ καλύτερη απ' το Παράθυρο στη Θάλασσα.
Κάποια στιγμή μπουχτίζεις και την παραλία, σωστά;
Ωραία θα 'ναι η αίθουσα, έτσι, Άνα Σόφι;
Κάνει για πριγκίπισσες.
Με αποκεφάλισαν, πάπι. Υποτίθεται πως είμαι γοργόνα!
Τώρα είμαι μια απλή γυναίκα.
Κι ένα ψάρι.
Θα ξαναβάλουμε το κεφάλι σου στο ψαροσώμα στο πιτς φιτίλι.
Είναι για λόγους ασφαλείας.
Καλά. Αλλά θα ψάχνεις το δικό σου κεφάλι αν δεν είναι απίστευτο το πάρτι.
Αυτό που είδατε είναι στο τέσσερα.
Δεν θέλετε να τη δείτε στο δέκα.
Γλυκιά μου.
Τσαντ, πρέπει να αυξήσουμε την ασφάλεια για την κινσανιέρα
για να μη στραγγαλίσω ένα κοριτσάκι.
Εντάξει, μαμά.
Μην ανησυχείς.
Έχω ελέγξει εξονυχιστικά το μητρώο όλων των καλεσμένων.
Μάλλον υπερβολικό, αλλά εντάξει.
Ομολογώ ότι η αμφίεση με παραπέμπει λίγο στους Village People.
Τι άλλη δουλειά θα κάνεις; Θα ρυμουλκείς φουσκωτή μπανάνα;
Βασικά, έχω περάσει απ' όλα τα πόστα εδώ.
Συγχαρητήρια. Ποιο σου αρέσει περισσότερο;
Ειλικρινά, τα αγάπησα όλα, αλλά όλοι εδώ είναι αυθεντίες στην τέχνη τους.
Ο Πάκο γεννήθηκε για κηπουρός.
Και κανείς δεν διπλώνει σεντόνια όπως η Λουπίτα.
Τρελό, το ξέρω, αλλά ένιωσα ότι δεν βοηθούσα.
Σίγουρα δεν ήταν έτσι.
Απλώς σε κανένα πόστο δεν ένιωσα ότι έπρεπε να είμαι εκεί.
Λέω να ανασυγκροτηθώ και να γυρίσω στο ΛΑ.
Φεύγεις πάλι; Αγάπη μου, δεν είναι κάπως ακραίο;
Πρέπει να ανακαλύψω πού ανήκω, μαμά, εντάξει;
Δεν θέλω απλώς να είμαι κάπου. Θέλω να είμαι κάπου!
Ή μήπως "Θέλω να είμαι κάπου!";
Κατάλαβες τι εννοώ.
Πραγματικά καθόλου.
Εντάξει. Φτάνει με τον Τσαντ.
Παρότι με ενδιαφέρει το όλο ταξίδι της αυτογνωσίας, η Χούλια είναι εκεί.
Κι αν δεν πας να μιλήσεις, θα πάω εγώ.
Όχι. Δεν θα της μιλήσεις πρώτος.
Αποκλείεται.
Χούλια.
Μάξιμο.
Πάει πολύς καιρός.
Ναι.
Δεν ξέρω καν τι να πω.
- Η διάσημη Χούλια! - Θεέ μου.
Έχω άπειρες ερωτήσεις! Μέχρι που τις έγραψα.
Λοιπόν. Πρώτον, πού μένεις;
Συγγνώμη, Χούλια. Από δω ο πολύ ντροπιαστικός ανιψιός μου ο Χιούγκο.
- Πήγαινε παίξε να τα πουν οι μεγάλοι. - Εντάξει.
Τώρα που πέτυχες, οι γονείς σου στηρίζουν την καριέρα σου;
Του αφηγούμαι τα χρόνια μου στο Λας Κολίνας,
οπότε προέκυψες κι εσύ μια δυο φορές.
Ψέματα λέει! Πολύ περισσότερες από δύο!
Κάτσε. Έχεις ανδρική κολεξιόν; Ερωτεύτηκες ξανά; Πουλάς κοσμήματα;
Θεέ μου! Περνάει μισό χρόνο στο Παρίσι και μισό στην Κολομβία.
Τα βρήκε με τους γονείς της όταν απέκτησε
τρία πανέμορφα παιδιά, τον Ραούλ, τον Αντόνιο και την Ίλσε.
Λάνσαρε ανδρική κολεξιόν το 2005 και χώρισε πριν από τέσσερα χρόνια.
Ευχαριστημένος;
Κάποιος παρακολουθεί τι γίνεται.
Τι; Εγώ;
Όχι δα.
Ξέρεις ότι βλέπω όταν βλέπεις τα στόρι στο Instagram;
Αλήθεια;
Λοιπόν, πάω να χαιρετήσω την οικογένεια του δον Πάμπλο.
Χάρηκα πολύ.
- Παρομοίως. - Πολύ. Ναι.
Υπέροχος λόγος, παρεμπιπτόντως.
Σ' ευχαριστώ.
Κολεξιόν Χούλια Τζι.
- Ναι. - Ωραίο.
Πολύ ωραίο.
Σ' ευχαριστώ.
- Αντίο. - Σοβαρά τώρα; Φοράς κοστούμι της;
- Δεν είσαι καθόλου τσιλάτος! - Τέλος πάντων!
Επιστροφή στην ιστορία.
Έπρεπε να αποδείξω στον κύριο Βέρα ότι εγώ έπρεπε να προαχθώ, όχι η Ντούλσε.
Καμία τύχη;
- Έπρεπε να τον ξεμοναχιάσω. - Ακόμη καθηλωμένο.
Θα έπρεπε να είμαι στο Κανκούν, αλλά ο καιρός είχε άλλα σχέδια.
Λυπάμαι που δεν είχαμε την προεδρική σουίτα.
Θα βολευτώ στη σουίτα του πρέσβη. Θα πω ότι πήγα για κάμπινγκ.
ΑΝΑ ΣΟΦΙ ΑΙΘΟΥΣΑ ΧΟΡΟΥ Α
Αφού ξέμεινα εδώ, όμως, μήπως να πάμε για εκείνο το δείπνο που δεν έγινε ποτέ;
Τσέκαρα και ήρθε η ώρα του.
Λυπάμαι, Αλεχάντρο,
αλλά δεν θεωρώ πια πρέποντα τα επαγγελματικά μας δείπνα.
Ας ξεχάσουμε το επαγγελματικό, τότε.
Εκτιμώ την πρότασή σου,
αλλά δεν ψάχνω για κάτι αισθηματικό αυτήν τη στιγμή.
Με απορρίπτεις;
Δεν μου έχει ξανασυμβεί. Εκτός απ' τη Μις Ονδούρα.
Κι αυτό επειδή ξέχασα ότι τα είχα με τη Μις Ελ Σαλβαδόρ.
Νόμιζα πως υπήρχε κάτι ανάμεσά μας.
Υπήρχε. Και υπάρχει. Συναδελφικό.
Νομίζω πως πρέπει να διατηρήσουμε μια επαγγελματική σχέση.
Ναι. Φυσικά.
Σίγουρα δεν θα ήθελα τίποτα μεταξύ μας
που θα έβαζε σε κίνδυνο το υπέροχο ξενοδοχείο μας.
Πολύ χαίρομαι που συμφωνούμε.
Ναι. Παρομοίως.
Και το έλυσα!
Γεια σας! Σενιόρ Βέρα!
Μπορώ να σας βοηθήσω κάπως σήμερα; Σε οτιδήποτε;
Όχι, Μάξιμο, σ' ευχαριστώ.
Εκτός αν μπορείς να με τηλεμεταφέρεις μαγικά στο Κανκούν.
Τι θέλετε να κάνετε στο Κανκούν; Εκτός από μέτριες διακοπές;
Πρέπει να πάω στο Κανκούν
γιατί ο Κρουζ Ντελγκάδο θέλει να στρέψει το ΔΣ μου εναντίον μου.
Κι αν δεν τον εμποδίσω, οι αφοί Βέρα
μπορούν να αποχαιρετήσουν όλα τα ακίνητά τους στη Ριβιέρα Μάγια.
Συγγνώμη.
Ναι;
Κρουζ Ντελγκάδο.
Γιατί το ξέρω αυτό το όνομα;
Τότε μου ήρθε! Ο Κρουζ Ντελγκάδο ήταν στο Βιβλίο των Μυστικών.
Θα βοηθούσα τον κο Βέρα με το μεγαλύτερο πρόβλημά του.
Το μόνο θέμα ήταν...
Η Χούλια θα με θεωρεί παλαβό διώκτη.
Ήξερα τα ονόματα των παιδιών της!
- Τα έκανα μαντάρα. - Έλα τώρα.
Θυμήσου τον λόγο σου. "Ποτέ δεν είναι αργά".
Κάλεσέ τη σε δείπνο απόψε και για μια ρομαντική βόλτα στον κήπο.
Αφού πέτυχε για τον Μέμο, θα πετύχει και για σένα.
Παράξενο που τον αναφέρεις.
Γιατί η κατάσταση με τη Λορένα θα συναντούσε μια αναπάντεχη δυσκολία.
- Αυτό το κομμάτι είναι καλό! - Τι; Δεν είναι!
Λούπε! Σ' ευχαριστώ για τη γενναιόδωρη παράταση.
Μου έδωσε χρόνο να γνωρίσω πραγματικά τη Λορένα.
Και να καταλάβω ότι είναι η γυναίκα με την οποία θέλω να περάσω τη ζωή μου.
Αν μου δώσεις το δαχτυλίδι της γιαγιάς, θα τη ζητήσω σε γάμο.
- Όχι. - Ευχαριστώ.
Στάσου, τι; Γιατί;
Δεν είσαι έτοιμος ακόμη, αλλά μη σκας. Θα σου πω εγώ πότε θα είσαι.
Μα όλο αυτό ήταν δική σου ιδέα! Δεν καταλαβαίνω.
Έξι μήνες πριν, θα είχε δεχτεί την απάντηση της Λούπε
και θα τα παρατούσε, μα τώρα ήταν ένας άλλος Μέμο.
Στην αρχή ένιωσε μπερδεμένος, μετά εκνευρισμένος, μετά έξαλλος.
Δεν χρειαζόταν την άδεια της Λούπε.
Είχε κάτι ξεχωριστό με τη Λορένα
και δεν θα άφηνε τη Λούπε να κρατήσει αυτό που του ανήκε.
Θα ξαναπήγαινε αμέσως μέσα.
Τώρα αμέσως, Μέμο.
Λούπε, δώσε μου το δαχτυλίδι!
Δεν το ζητάω, σου το λέω!
Βασικά, το φωνάζω!
Και τα στεγνωτήρια έκαναν πάντα τέτοιο σαματά;
Δεν μπορώ! Γιατί...
Τι; Μίλα πιο δυνατά, χριστιανή μου!
Το έχασα, εντάξει; Το έχασα! Στο Παράθυρο στη Θάλασσα!
ΛΑΣ ΚΟΛΙΝΑΣ
Δεν θα προκαλέσουμε αναστάτωση,
αλλά η τροπική καταιγίδα Κάρολαϊν αναβαθμίστηκε σε τυφώνα.
Τυφώνα;
Όπως έλεγα,
χρειαζόμαστε ένα σχέδιο προτού το πούμε, ώστε να μην πανικοβληθεί κανείς.
Πρέπει να οργανωθούμε γρήγορα. Μακάρι να είχαμε κι άλλους αμμόσακκους.
Ο Πάκο βάζει άμμο στις ζαρντινιέρες κι η Λούπε έχει ροζ μαξιλαροθήκες,
γιατί ίσως έβαλα, ίσως κι όχι, τα κόκκινα σλιπ μου στην ίδια πλύση.
- Αλλά θα πετύχει. - Τέλεια. Συνεργάσου με τον Πάκο.
Ελήφθη. Συγγνώμη, ΔΠ. Η δύναμη της συνήθειας.
Ντούλσε, φέρε όλους τους πελάτες στην αίθουσα χορού. Είναι η πιο ασφαλής.
Όλους; Η Άνα Σόφι θα γίνει έξαλλη.
Είναι η σημαντικότερη οικογένεια στο Μοντερέι.
Θα μας φέρουν δεκάδες κινσανιέρα, γάμους, καμιά περιτομή αν αλλαξοπιστήσει κανείς.
Δεν έχουμε επιλογή.
Συγγνώμη. Νταϊάν, δεν είναι παράξενο που ο Μάξιμο δεν είναι εδώ τώρα;
Τι είναι σημαντικότερο από αυτό;
Απλώς λέω.
Ήταν στο χέρι μου. Κυριολεκτικά το κλειδί για πληροφορίες
που θα με έκαναν αναγκαίο στον κο Βέρα, η ευκαιρία να νικήσω την Ντούλσε.
Έπρεπε μόνο να αποφασίσω μέχρι πού θα έφτανα.
ΠΕΛΑΤΗΣ: ΚΡΟΥΖ ΝΤΕΛΓΚΑΔΟ
ΧΑΡΟΥΜΕΝΑ 15! ΑΝΑ ΣΟΦΙ
Είναι μέχρι να περάσει η καταιγίδα.
Μπορεί να σπάσουν παράθυρα και να τραυματιστεί κάποιος.
Μπορεί να παρασύρει κόσμο η θάλασσα.
Μπορείς να με σταματήσεις αν πω κάτι που σε συγκινεί, αγάπη μου.
Κυρία Ντέιβις.
- Είναι άσχημα έξω. - Πόσο άσχημα;
Όσο η κυκλοφορία της κασέτας της Τζέιν Φόντα μια βδομάδα πριν απ' τη δική σου.
Θεέ μου. Μάζεψε το προσωπικό στο κυλικείο τους κι έλα να με βρεις.
Μα εκεί θα πλημμυρίσει πρώτα. Πρέπει να είμαστε όλοι εδώ.
- Το πιο ασφαλές. - Θα υπάρχει κάπου αλλού!
Δεν εγκαταλείπω τους συναδέλφους. Είμαστε όλοι άνθρωποι.
Πρέπει να φέρεσαι σε όλους μας το ίδιο. Δεν κάνει διακρίσεις η Κάρολαϊν. Ούτε εγώ.
Λοιπόν, τι λες, Νταϊάν;
Ότι έκανα λάθος. Σημασία έχει η ασφάλεια των ανθρώπων μας.
Τσαντ, φέρ' τους εδώ πάνω.
Η παλίρροια ανέβηκε πολύ, οπότε πάμε παρακάτω.
Ελήφθη. Κι η παλίρροια είναι χαμηλά τώρα. Αλλά εκτιμώ το συναίσθημα.
Άσε τα αστεία σ' εμένα.
Αυτό είναι...
Είναι απίστευτο. Πολύ λεπτομερές.
Αρκεί με το παραπάνω για να κάνει πίσω ο Ντελγκάδο.
Χαίρομαι που σας βοηθάω. Κι αν χρειαστείτε οτιδήποτε άλλο,
να με θεωρείτε ως το μοναδικό και πιο αξιόπιστο άτομο στο ξενοδοχείο.
Μάξιμο! Με συγχωρείς.
Μόνο μία ερώτηση.
Τι είναι αυτό ακριβώς;
Αυτό;
Μια φωτοτυπία.
Μάξιμο; Έλα δω.
Μια φωτοτυπία από τι;
Με πληροφορίες;
Έχει έναν αριθμό εδώ, που μοιάζει με αριθμό σελίδας.
Απ' ό,τι φαίνεται, υπάρχουν κι άλλα τέτοια.
Βασικά, πολλά τέτοια.
Είναι απόρρητο.
Απόρρητο;
Μη μου πεις ότι το θέρετρο έχει κάτι σαν...
"Βιβλίο Μυστικών" για πελάτες;
Δεν θα το έλεγα έτσι.
Είναι απλώς ένα βιβλίο για να θυμόμαστε τις προτιμήσεις των πελατών.
Των πελατών; Γιατί ξέρω ότι εδώ λέτε "Ο πελάτης έχει αυτό που θέλει", όχι;
Το δικό μου σλόγκαν είναι πιο πολύ
"Το αφεντικό έχει αυτό που θέλει".
Φέρε μου αυτό το βιβλίο.
Σας παρακαλώ. Δεν μπορώ να προδώσω τον δον Πάμπλο.
Μα δεν το έκανες δίνοντάς μου αυτήν τη σελίδα;
Δεν πειράζει, Μάξιμο.
Αυτή η σελίδα είναι μια χαρά. Το εκτιμώ. Δεν θα ξεχάσω τη χειρονομία.
Ευχαριστώ!
Είχα διακινδυνεύσει τα πάντα.
Είχα γίνει κάποιος που δεν αναγνώριζα καν, μόνο για να νικήσω την Ντούλσε.
Μάξιμο.
Η καταιγίδα επιδεινώνεται, το ίδιο και το πάρτι.
Δεν μπορεί να το χειριστεί μόνη η Ντούλσε. Μπορείς να τη βοηθήσεις, σε παρακαλώ;
Γρήγορα! Είναι ακέφαλη ακόμη!
Επιτέλους θα έδειχνα στον δον Πάμπλο
ότι ήμουν πιο σημαντικός για το ξενοδοχείο απ' ό,τι εκείνη η διαβολογυναίκα.
Έπρεπε να κατενθουσιαστώ, μα η αλήθεια είναι ότι σκεφτόμουν μόνο...
Η Χούλια! Την έχετε δει;
Όχι εδώ και ώρα.
Λυπάμαι πολύ, μα πρέπει να τη βρω πριν χειροτερέψει άλλο η καταιγίδα.
Φυσικά. Αναλαμβάνω εγώ εδώ.
Ξέρεις ότι πάντα είμαι δίπλα σου.
Ευχαριστώ, δον Πάμπλο.
Χέκτορ! Πού ήσουν; Ανησύχησα πολύ.
Οχύρωσα το γραφείο σου.
Δεν σώζεται όλο το κάστρο, αλλά η κάμαρα της βασίλισσας είναι εμβληματική.
Προσπαθώ να φανώ γενναία, αλλά έχω τρομοκρατηθεί.
Είναι πρωτόγνωρη καταιγίδα.
Μην ανησυχείς, αμόρ. Εγώ δεν φοβάμαι. Ως είπε κάποτε ένα σοφό αγόρι πισίνας
"Όταν έχεις τέτοια αγάπη, νιώθεις ότι μπορείς να αντιμετωπίσεις οτιδήποτε".
Λοιπόν. Το ραδιόφωνο λέει ότι σε δέκα λεπτά θα χτυπήσει.
Χιμένα. Θυμάσαι τους ναυτικούς κόμπους που σου έμαθε ο μπαμπάς σου το '82;
Φυσικά. Εσύ πώς το θυμάσαι;
Δεν έχουμε χρόνο! Πάρε μια ομάδα κι αμπαρώστε το υπόγειο.
Πάκο! Ο καλύτερος καθαριστής λουκιών στο Ακαπούλκο. Σε θέλω επάνω.
Δεν ξέρω αγγλικά, γκουέρο.
Συγγνώμη. Θέλω να μπαλώσεις τις διαρροές στο ταβάνι.
Γκονζάλο! Μένουν ακόμη κάποιες πόρτες να σανιδώσουμε.
Ξέρω ότι έχασες ένα δάχτυλο φτιάχνοντας την καλύβα για τα σερφ,
αλλά θα δώσεις άλλη μια ευκαιρία στο αλυσοπρίονο;
Εντάξει. Πρέπει να δουλέψουμε όλοι μαζί για να το ξεπεράσουμε!
Μπορούμε! Πάμε να του δείξουμε!
Εκείνη τη στιγμή, όλες οι δουλειές που είχε κάνει απέδωσαν.
Στο μεταξύ, εγώ έψαχνα ακόμη τη Χούλια,
γιατί κανένας στα συγκαλά του δεν έπρεπε να είναι έξω στην καταιγίδα, σωστά, Μέμο;
Ένα απλό δαχτυλίδι είναι!
Ένα πολύ παλιό δαχτυλίδι!
Σταμάτα να κάνεις σαν ηλίθιος! Έλα μέσα!
Όχι! Αυτό το δαχτυλίδι σημαίνει τα πάντα για μένα! Πρέπει να το βρω!
Φτάνει, Μέμο! Πάμε!
Χούλια, εδώ είσαι;
- Πάμε στην αίθουσα αμέσως! - Ξέρω ότι θεωρείς
πως είναι ένα "μαγαζάκι", αλλά για μένα είναι το παν!
- Το ξέρω. Έκανα λάθος, μα πάμε να φύγουμε! - Αν δεν κρατήσουν οι σανίδες;
Δεν μπορώ ν' αφήσω τα ρούχα μου. Είναι μήνες δουλειάς!
Τότε, θα μείνω κι εγώ εδώ. Αν βιαστούμε,
- θα τα πάμε στην αίθουσα. - Ναι.
Παίδες. Αν είναι κανείς ακόμη έξω, προφυλαχτείτε όπου είστε.
Θα χτυπήσει η καταιγίδα.
Α! Όβερ!
Τι κάνουμε;
Θα μείνουμε εδώ. Μαζί.
Έχω μερικά κεριά απ' τα εγκαίνια.
Ας παίξουμε Uno μέχρι να περάσει.
Ωραία ιδέα. Αλλά σε προειδοποιώ.
Είμαι φοβερός στο Uno.
Πάρε δύο.
Συγγνώμη, αγάπη μου. Εγώ φταίω. Δεν έπρεπε να παγιδευτείς εδώ.
Είμαι εκεί που πρέπει.
Μαζί σου. Τίποτα δεν είναι σημαντικότερο.
- Μόνο να πάρεις τέσσερις κάρτες. - Θα το μετανιώσεις αυτό, Μάξιμο!
Συγγνώμη, είχες δίκιο.
Ξέχασα τι έχει σημασία. Μα τώρα το βλέπω, ακόμη και στο σκοτάδι.
Εκείνη τη μέρα, παρά τον φόβο μας,
ένιωθα ότι η Χούλια κι εγώ θα αντέχαμε οτιδήποτε μαζί.
Ίσως ήμουν ένα αφελές παιδί τότε, μα...
Κι εγώ μαζί.
Ξέρω.
Μάλλον παρουσιάζω τον εαυτό μου πιο ηρωικό απ' ό,τι όντως ήμουν.
Όχι, κι εγώ ακριβώς έτσι το θυμάμαι.
Απλώς είπαμε την προσευχή μας πέντε φορές!
Θείε, μη μ' αφήνεις εν μέσω τυφώνα.
Ηρέμησε, Χιούγκο. Ηρέμησε.
Μετά από μερικές πολύ τεταμένες στιγμές, η καταιγίδα είχε περάσει.
Αν δεν έχετε έρθει στην αίθουσα χορού, κατεβείτε για καταμέτρηση.
Όβερ και άουτ. Όβερ.
Μέμο!
Θα μπορούσες να πεθάνεις! Τι σ' έπιασε;
Προσπαθούσα να βρω το δαχτυλίδι της γιαγιάς μου.
Η Λούπε είπε ότι το έχασε, οπότε έπρεπε να το ψάξω.
Μα δεν το βρήκα και τώρα καταστράφηκαν όλα.
Για στάσου! Γιατί το έχεις εσύ;
Το έψαξες κι εσύ; Λορένα, είναι πολύ επικίνδυνα εκεί έξω.
Όχι, Μέμο.
Εγώ το είχα τόσο καιρό.
Το πήρα απ' τη θεία Λούπε την περασμένη βδομάδα.
Όταν συνειδητοποίησα ότι είσαι ο άντρας που θέλω να παντρευτώ.
Μέχρι που σχεδίαζα να σε πάω σε αγώνα ποδοσφαίρου και να σου κάνω πρόταση!
Τελείως χαζομάρα!
Δηλαδή, μου είπες ψέματα για να τη βοηθήσεις;
Έπρεπε να σου πω ότι το πούλησα. Σιχαίνομαι την υγρασία.
Αχ, Λολό μου. Πολύ όμορφο σχέδιο.
Και πολύ θα 'θελα να πάμε μαζί σ' ένα ματς, αλλά...
Μα αυτήν τη στιγμή...
το μόνο που θέλω είναι να γίνω άντρας σου.
Γλυκιά μου.
Ήταν μεγάλος ο δρόμος μέχρι εδώ.
Μα φτάσαμε, και φτάσαμε μαζί.
Γι' αυτό...
Λορένα ντελ Πιλάρ Μολίνα... Και σύντομα Ρέγες.
Θα με παντρευτείς;
Ναι!
Θα χαιρόμουν όσο τίποτα!
Έλα εδώ, θεία Λούπε!
Συγχαρητήρια, Μέμο!
Δεν το πιστεύω ότι τα καταφέραμε.
Τα καταφέραμε χάρη σ' εσένα, Τσαντ.
Ευχαριστώ, μαμά. Ένιωσα όμορφα να είμαι απαραίτητος μια φορά.
Δεν μπορείς να φύγεις τώρα.
Έχεις αποδείξει πως όχι μόνο ξέρεις τι κάνουν όλοι εδώ,
αλλά και τους ίδιους τους ανθρώπους.
- Μου θυμίζει πολύ έναν... - Γενικό διευθυντή.
Είναι διαθέσιμο ακόμη το γραφείο;
Ξαναήρθε το ρεύμα!
- Χορεύουμε; Πάμε. - Ναι!
Για δες! Ο αόρατος άνθρωπος!
Πού ήσουν σήμερα;
Έβαζα σε τάξη τις προτεραιότητές μου.
Αλήθεια;
Γιατί όσο εγώ ήμουν το δεξί χέρι του δον Πάμπλο,
εσύ έπαιζες τις κουμπάρες με τη φιλεναδίτσα σου!
Μάξιμο!
Δον Πάμπλο.
Δεν ξέρω για τον Μάξιμο,
αλλά εγώ είμαι έτοιμη να σας βοηθήσω σε οτιδήποτε.
Εντάξει, Ντούλσε. Τα παραφουσκώνεις.
Χρειάζομαι τον Μάξιμο γι' αυτό.
Ορίστε. Ξέρω πόσο σ' αρέσει να μαζεύεις τ' ασυμμάζευτά μου.
Εγώ τα βρήκα με τη Χούλια,
ο Μέμο κι η Λορένα αρραβωνιάστηκαν κι ο δον Πάμπλο επέλεγε εμένα.
Και για μια στιγμή, σ' εκείνον τον αχταρμά για πάρτι, όλα ήταν τέλεια.
Φίλε, έκανες άψογη προσγείωση!
Οι ιστορίες σου είναι τόσο αισιόδοξες και συγκινητικές, μα και καυστικά κωμικές.
Πολύ δύσκολο να το πετύχεις.
Αρχίζει να μ' αρέσει αυτός, Παλόμα.
Λυπάμαι που σας χαλάω τον έρωτα αλλά έχουμε δρόμο. Πρέπει να πηγαίνουμε.
Χαίρομαι που είδα το μέρος όπου γνώρισες τη μαμά,
αν κι η εκδοχή σου για το ξενοδοχείο είναι πολύ ανώτερη απ' αυτόν τον εταιρικό βόθρο.
- Ναι. - Θα κλέψω μερικά σουβέρ.
Μιλάς σαν τη μητέρα σου.
Δεν έπρεπε να αργήσω τόσο πολύ να ξαναρθώ κοντά σου. Συγγνώμη.
Θα μπορούσα να σε δω σε τρεις βδομάδες;
Τι είναι σε τρεις βδομάδες;
Νόμιζα πως είχες γενέθλια. Συγγνώμη.
Έχει. Σε δουλεύει!
Θα της χαρίσω έναν πίνακα με μια τούφα απ' τα μαλλιά της.
Εντάξει, πίσω στη δυσμένεια.
Πολύ θα χαρούμε να σε δούμε, μπαμπά.
Ωραία. Εντάξει.
- Γεια. - Γεια.
Τα λέμε, πεθερέ!
- Εντάξει. - Αντιός.
- Τα λέμε, γεια. - Εις το επανιδείν.
Να πηγαίνω κι εγώ.
Χαίρομαι πολύ που η Παλόμα με έπεισε να έρθω. Χάρηκα που σε είδα.
Ναι, κι εγώ το ίδιο.
Μπορώ να σου "μιλήσορκ" λίγο;
Ξέρω ότι πάει καιρός και δεν έχουμε ιδωθεί
καιρό τώρα, και... Το είπα αυτό, και...
Αλλά ίσως...
Δεν ξέρω αν πεινάς ή αν απλώς διψάς, αλλά ίσως...
ίσως θα μπορούσαμε να πάμε κάπου.
Αν θέλεις; Ή όχι; Μπορούμε...
Ευχαρίστως για δείπνο.
Θα μείνω εδώ απόψε, οπότε, μήπως να βρεθούμε στο λόμπι σε μία ώρα;
- Ναι! Ναι, αυτό. - Τέλεια.
Δείπνο. Εσύ κι εγώ.
- Ναι. - Τα λέμε τότε.
Εντάξει. Γεια.
Γεια!
Φαίνεται πως όλα θα πάνε καλά για σένα, τίο.
Όπως και στην ιστορία σου.
Ελπίζω τα πράγματα να πάνε καλύτερα τώρα, γιατί, δυστυχώς,
δεν ήταν αυτό το αληθινό τέλος της ιστορίας.
Έχεις ιδέα ποιος μπορεί να το έκανε αυτό;
Όχι.
Όχι, δεν ξέρω.
Είναι πολύ κακό αυτό, Μάξιμο.
Αν το βιβλίο πέσει στα λάθος χέρια,
ποιος ξέρει τι μπορεί να γίνει;
Όπως οι αλλοπρόσαλλοι άνεμοι εκείνη τη μέρα,
τα χειρότερα έπονταν.
Υποτιτλισμός: Εύα Τανταλίδου